**Battonya Város Önkormányzat Polgármesterének**

**…./2020.(…...) önkormányzati rendelete**

az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása érdekében lakhatáshoz kapcsolódó rendszeres kiadások viseléséhez nyújtott rendszeres települési támogatások átmeneti szabályozásáról

Battonya Város Önkormányzat Polgármestere – Battonya Város Önkormányzat Képviselő-testületének feladat- és hatáskörében a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján eljárva, a veszélyhelyzet kihirdetéséről szóló 40/2020. (III. 11.) Korm. rendelettel kihirdetett veszélyhelyzetben - a szociális igazgatásról és szociális ellátásokról szóló 1993. évi III. törvény 132. § (4) bekezdés g) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX: törvény 13. § (1) bekezdés 8a) pontjában meghatározott feladatkörében eljárva a következőket rendeli el:

1. § A települési támogatásról, valamint a szociális szolgáltatásokról és az intézményi térítési díjakról szóló 4/2015. (II.28.) önkormányzati rendelet (a továbbiakban: R.) 10-14. §-ai alapján nyújtott azon lakhatáshoz kapcsolódó rendszeres kiadások viseléséhez nyújtott települési támogatásra való jogosultságot, amely 2020. március 11. napját követően jár le, a veszélyhelyzet megszűnését követő 30. napig fennállónak kell tekinteni és folyósítani kell.

2. § E rendelet a kihirdetés napját követő napon lép hatályba.

Battonya, 2020. …………..

Boros Csaba Varga István Tamás

polgármester jegyző

Kihirdetve: 2020……………. napján az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása érdekében lakhatáshoz kapcsolódó rendszeres kiadások viseléséhez nyújtott rendszeres települési támogatások átmeneti szabályozásáról szóló …./2020. (III.30.) önkormányzati rendelet.

Varga István Tamás

jegyző

**Előzetes hatásvizsgálat**

**A jogalkotásról szóló 2010. évi CXXX. törvény 17. §-a értelmében**

1. Társadalmi hatás: A rendelet alapvető célja, hogy a személyes ügyfélfogadás csökkentésével megakadályozza a koronavírus terjedését. A lejáró rendszeres települési támogatások meghosszabbításával az ügyfélnek ezen ellátás intézése céljából nem szükséges otthonát elhagyni, az ellátást továbbra is biztosítja részére az önkormányzat.
2. Gazdasági, költségvetési kihatás: Az ellátások biztosítása többlet forrást nem igényel. Nagy százalékban ezek az ügyfelek továbbra is megigényelnék ezen támogatási formát.
3. Környezeti, egészségügyi hatások: A koronavírus-járvány terjedésének megakadályozásához járul hozzá e rendelet megalkotása.
4. Adminisztratív terheket befolyásoló hatások: nem releváns
5. A rendelet megalkotásának szükségessége, a jogalkotás elmaradásának várható következményei: A koronavírus-járvánnyal kapcsolatos veszélyhelyzet idején az ügyintézés. a szükséges igazolások beszerzése nehézségbe ütközik, ugyanakkor a rászoruló családok számára létfontosságú a támogatások folyamatossága.
6. A rendelet alkalmazásához szükséges személyi, szervezeti, tárgyi és pénzügyi feltételek: A feltételek rendelkezésre állnak.

**INDOKOLÁS**

az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása érdekében lakhatáshoz kapcsolódó rendszeres kiadások viseléséhez nyújtott rendszeres települési támogatások átmeneti szabályozásáról szóló 1/2020. (III.31) önkormányzati rendelethez

**Általános indokolás**

A rendelet az élet-és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek az elhárítása, a magyar állampolgárok egészségének és életének megóvása érdekében elrendelt veszélyhelyzet során teendő intézkedésekről (III.) szóló 46/2020. (III.16.) Korm. rendelet 2. § (1) bekezdése alapján a 70. életévüket betöltött személyeket a Kormány arra kéri, hogy lakóhelyüket vagy tartózkodási helyüket ne hagyják el. Az Operatív Törzs és az egészségügyi szakemberek tájékoztatása szerint fontos, hogy a koronavírus-járvány terjedésének megfékezése érdekében a 70. év alattiak is maradjanak otthon. A lejáró, illetve lejárt lakhatási támogatások újbóli megigényléséhez jövedelmi és egyéb, a jogszabályban meghatározott igazolásokra lenne szükség, ezért a polgármester rendkívüli intézkedésével a rászoruló családok számára a rendszeres települési támogatásokra való jogosultság meghosszabbítására kerül sor a veszélyhelyzet megszűnését követő 30. napig

Ezen intézkedéssel a polgármester mentesíti az ügyfeleket a személyes ügyintézés alól.

A jogszabály-tervezet fenti indokolásának az Indokolások Tárában - a Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III.13.) IM rendelet 20. § (3) bekezdés alapján –közzététele szükséges.

**Battonya, 2020. …………..**

**Varga István Tamás**

jegyző